
Prooemium. 


^lore  maiorum  dissertationem  conscripturus,  huc 
illuc  fluctuavi,  nec  materiam,  de  qua  agerem,  eli- 
gere potui;  nam  quamvis  multa  sint  in  arte  me- 
dica graviora,  et  utilia,  accurate  copioseque  a 
medicis,  quotquot  sunt,  disputata;  tamen  nostrae 
artis  amplitudo  rebus  nondum  enucleatis  abundat. 
Cum  mihi  ita  haesitanti  contigisset,  ut  infantem 
morbo  coeruleo  afFectum,  mox  post  partum  mor- 
tuum, observarem,  et  morbus  iste  citra  dubium 
rarissimis  morbis  non  ad  numerandus  sit,  quam- 
quam antiquiori  tempore  rarius  descriptus  est, 
quum  infantes  morbo  coeruleo  interemti,  affectio- 
nibus spasmodicis  mortui  dicerentur,  opusculum 
de  Cyanosi,  a deformitatibus  cordis  dependente, 
conscribendi,  consilium  cepi,  quod  pro  viribus 

I 

persequi  iam  conabor* 

Morbi  definitio. 


Cyanosis  morbus  est  cachecticus,  colore  cutis 
coeruleo,  aut  subatro  conspicuus,  cum  abnormi 
cordis  arteriarumque  actione,  respiratione  difficili, 
temperie  corporis  diminuta,  opportunitate  ad  hae- 
morrhagias,  nimia  liquiditate  nigroque  colore  san- 
guinis, fibrarum  muscularium  infirmitate  et  qui- 
busdam nutritionis  anomaliis  coniunctus,  cuius 
periodici  insultus  summam  anxietatem  cordisque 
functionem  perversam,  imo  animi  deliquium  et 
suffocationem  inferunt,  cuius  denique  ea  ratio  est, 
ut  sanguinis  decarbonisatio  in  pulmonibus  parum 
succedat,  siquidem  cordis  vitia,  vel  connata,  vel 
post  partum  coorta,  impediunt,  quominus  iusta 
sanguinis  copia  circuitum  minorem  emetiatur. 


Symptomatologia  et  decursus  cyanosis, 
a vitiis  cordis  congenitis  dependentis. 

Diversitas  eruptionis,  decursus  atque  exitus 
letbalis  a gradu  deformitatis  cordis  pendet.  Si 
structura  cordis  functionibus  peragendis  valde  re- 
pugnat, effectus  exitiales  protinus  post  partum 
sub  oculos  cadunt,  morsque  intra  decimum  diem, 

vel  primas  vitae  hebdomades  irruit,  quod  Wil- 
son  i),  Standert  2),  Hunter  5),  Kreysig  4)  et 
Baillie  5)  exemplis  probarunt. 

Morbi  initium  et  decursus  a paucis  medicis 
rite  observata  sunt,  Kreysigio  vero  contigit,  ut 
infantem  morbo  coeruleo  affectum  inde  a partu 
ad  mortem  usque  observaret,  cuius  hanc  descrip- 
tionem offert:  infans  recens  natus  tantummodo 

per  breve  tempus  exclamavit,  postea  autem  rariores 
edidit  voces,  ita  ut  paroxysmis  elapsis  nulla  spi- 
ritus ducendi  difficultas,  sed  modo  respiratio  levis 
animadverteretur,  tanquam  parva  modo  aeris 
copia  hauriretur.  Color  cutis  subcoeruleus  per  tri- 
duum primum  modo  evanuit,  modo  rediit.  In- 
fans mammas  oblatas  respuit,  papillamque  arrep- 
tam dimisit,  praeterea  quietus  et  immobilis,  ut 
saepe  debiles  infantes  primis  vitae  diebus  solent, 
iacuit,  cutis  temperies  diminuta  erat.  Inde  a 
quarto  vitae  die  paroxysmis,  cum  difficili,  brevi 
et  celeri  respiratione  per  quatuor  vel  sex  minutas 
continentibus,  binis  vel  ternis  horis  corripiebatur. 


1)  Philos.  transact,  for  tlie  year.  1798.  p.  2.  p,  376.  in 
Reil’s  Arcliiv  f,  Phys.  J3 d . 4.  S.  448. 

2)  Philos.  transact.  1805.  in  Ilarles  und  Ricters  neuen 
Journal  f.  ausland,  Litt.  Ed.  7,  H.  1, 

3)  Med.  obs.  and  inquir.  t.  W.  Samml,  auserl.  Abb,  f. 
pr.  Aerzte.  Ed.  17.  S.  475. 

4)  Krankheiten  des  Herzens.  Th.  2.  S.  792. 

5)  Samml.  auserl,  Abh.  f.  pr.  Aerzte,  Ed.  20.  p.  332. 

qui  a nocte  diei  quinti  ad  sextum  usque  non  in- 
termiserunt, sed  modo  vehementiores,  modo  le- 
viores apparuerunt.  Ad  hos  paroxysmos  cutis 
coerulea,  periculum  suffocationis  et  convulsiones 
accesserunt.  Inter  paroxysmum  oculos  raro  tantum 
aperuit,  coerulescentia  cutis,  celerrime  superve- 
niens, eadem  cum  celeritate  a totius  corporis  su- 
perficie evanuit,  infantulus,  apoplectici  instar  re- 
cumbens, suffocatione  et  convusionibus  vicissiin 
cruciabatur,  quibus,  duodeviginti  horis  elapsis, 
succubuit.  Cordis  motus  et  in  paroxysmis  et  in 
remissionibus  abnormis  fuit,  arteriarum  pulsus  in 
paroxysmis  distingui  non  potuit,  his  vero  prae- 
teritis, celer,  sed  turbarum  expers  exstitit.  Magna 
meconii  copia  per  album  secessit,  urinae  excretio 
nihil  anomali  exhibuit* 

Si  cyanosis  eeriori  tempore,  nempe  anno  pri- 
mo, secundo  aut  tertio,  apparere  incipit,  hoc  or- 
dine eius  symptomata  in  conspectum  prodeunt; 
primum  colorem  coeruleum,  non  perpetuum, 
circa  ungues,  faciem  et  inprimis  circa  labia 
oris  animadvertimus,  causae,  quibus  circulatio 
augetur,  v.  c.  corporis  contentiones,  vel  animi 
affectus,  angorem  atpue  respirationem  difficilem 
gignunt;  color  coeruleus  saturatus  magis  ma- 
gisque per  cutis  superficiem  extenditur  et  spirandi 
difficultates  ad  manifestos  paroxysmos  evehuntur. 
In  his  respiratio  difficilis,  accelerata  et  anhelosa 

exstat,  palpitatio  cordis  vehemens,  irregularis  et  in- 
termittens, cui  pulsus  arteriarum  respondet,  inter- 
dum cerni  atque  audiri  potest.  Infans  ingenti  an- 
gore pressus,  convulsionibus  irretitur,  et  animi 
deliquio  paroxysmus  finitur,  ex  quo  raris,  sed 
fortibus  respirationibus  expergiscitur,  Si  semel 
paroxysmus  incidit,  rebus  exiguis,  cordis  actionem 
incitantibus,  alii  incertis  periodis  redire  solent. 

Paroxysmis  peractis,  in  intermissionibus  haec- 
ce  animadvertimus:  infantes  satis  bene  valentes 

adolescunt  et  solito  tempore  pedibus  uti  discunt, 
sed  coeruleus  color,  praesertim  labiorum,  linguae 
palati,  digitorum  manus  pedisque,  praeputii  et 
glandis  penis  remanet,  atque  per  intervalla  modo 
paululum  imminuitur.  Corporis  temperies  exilior 
est,  aegroti  semper  frigus,  quod  praecipue  in  fa- 
cie et  artubus  tactu  explorari  potest,  conquerun- 
tur, Nasse,  experimentis  thermometro  institutis, 
aegrotae  calorem  in  ore  et  fossis  axillaribus  nou 
abalienatum,  in  manibus  vero  gradu  normali 
multo  minorem  invenit,  in  paroxysmis  .tamen, 
continuato  motu  excitatis,  thermometrum  in  os 
demissum  temperiei  augmentum  indicavit;  mo- 
tus musculares  admodum  debiles  exstant  ac  citis- 
sime se  remittunt,  motiones  celeriores  et  fortiores 
anhelitum  atque  statim  respirationem  difficilem 
provocant;  appetitus  ciborum  bonus,  alvus  turbata, 
torpida,  interdum  obstructa  esse  solet.  Porro  in- 


12 


fantes  diversa  animi  indole  fruuntur,  saepe  mo- 
rosi, tristes,  rarius  autem  hilares  evadunt  (Sandi- 
fort,  Obet,  Lentin  et  Nasse)* 

Opus  dentitionis  magnam  vim  in  hunc  mor- 
bum exserit,  intra  primam  enim  eius  periodum 
status  miserorum  in  peius  mutari  solet,  aut  mo- 
lestiae, si  usque  ad  hoc  tempus  abfuerunt,  nunc 
demum  erumpunt*  Cum  frigus  malum  augeat, 
hieme  et  pastu  omnia  horum  aegrotorum  symp- 
tomata hand  mediocriter  exasperantur*  Morbi  in- 
fantiles, ut  variolae,  scarlatina  et  morbilli,  teste 
Sandifortio,  Sevino  et  Ilaasio,  saepe  facile  supe- 
rantur. Iam  malum  sensim  semsimque  latius  ser- 
pit, atque  nunquam  subsistere  videtur;  facies  enim 
intumescit,  oculi  exorbitant,  respirationis  angus- 
tiae cum  eadem  vehementia  perseverant,  periodici 
tussis  peculiaris  insultus  accedunt,  et  si  forte  ca- 
tarrho  afficiuntur,  morbus  ita  augetur,  ut  omnia 
multo  deteriora  fiant*  Nonnunquam  omni  motu 
abstinere  coguntur,  quoniam  levissimum  quem- 
que paroxysmi,  animi  deliquia,  amaurosis  transi- 
toria, vel  salivatio  sequuntur*  Pedes  intumescere, 
oculi  languescere  incipiunt*  Aegroti,  pectoris  an- 
xietatem, capitis  dolorem,  languorem  et  visus  ob- 
caecationem  conquerentes,  frigoris  sensu,  qui  tan- 
tummodo calore  stragulorum  levari  possit,  dive- 
xantur, se  mortem  obituros  esse,  sentiunt,  quare 
omne  oblectamenti  et  negotii  desiderium  dimit- 

tunt.  Motus  cordis  et  arteriarum  semper  irregu- 
leris  est  et  enormis,  saepe  tumultui  similis:  in 
intermissionibus  et  quiescente  corpore  arteriorum 
pulsus  interdum  regularis,  ratione  autem  fortitu- 
dinis et  celeritatis  habita,  mutabilis,  plerumque 
frequens  et  debilis,  in  paroxysmis  tremulus  et  in- 
termittens reperitur  (Nasse)*  Tam  paroxysmi  plu- 
ries per  diem  satis  regularibus  periodis  redeunt, 
quos  si  appropinquare  aegroti  sentiunt,  pectus, 
corpori  alicui  solido  apprimunt,  aut  manibus 
comprimunt,  autventri  incumbunt,  facie  ad  terram 
conversa*  In  paroxysmo  aegri  celeriter  et  cum  an- 
helitu respirant,  donec  collabantur  et  spiritum  du- 
cere quasi  desinant;  aliquo  temporis  spatio  inter- 
posito, exspirationes  rarae,  sed  fortes  et  lentae 
inspirationes  eveniunt,  a quibus  post  horae  qua- 
drantem vel  dimidium  se  recipiunt*  Cum  hac  ve- 
ro spirandi  ratioue  palpitatio  cordis  vehementis- 
sima  et  labes  arteriarum  pulsus  coniunctae  sunt. 
Huc  symptoma  aliud  magni  momenti  accedit 
nempe  magna  propensio  ad  haemorrhagias  nari- 
um, oris,  palati,  gingivae  et  pulmonum,  quae  in 
omnibus  hoc  morbo  affectis  animadversa  est* 
Sanguis  efFusus  tenuis  est,  coloris  fusci,  atramento 
similis,  tanquam  fuligine  mixtus.  Istae  haemorr- 
hagiae saepe  etiam  cum  tussicula,  sine  manifestis 
causis  praegressis,  oriuntur,  et  licet  exiguas  vul- 


nerationes  sequantur,  semper  vehementes  sunt, 
aegerrimeque  compescuntur* 

Corporis  statura  plerumque  est  longa  et  gra- 
cilis, pectus  complanatum  et  brachia  solito  lon- 
giora; ultima  degitorum  manuuin  pedumque 
phalanx  intumescit,  et  longitudine  latitudineque 
reliquas  superat*  Ungues  simili  modo,  ac  in 
phthisicis,  mutantur,  curvantur  enim,  ita  ut  ultra 
digitorum  apices  emineant.  Illam  intumescendam 
articulorum  digitorum,  quae  ex  accumulatione 
sanguinis  venosi  in  eorum  velamentis  nasci  vide- 
tur, iam  Hunter,  Seiler,  Lentin  et  alii  observa- 
verunt* 

Aegroti  serius  ocius  moriuntur,  prout  cordis 
vitia  necessarias  vitae  functiones  magis  vel  minus 

perturbant,  sed  tardius  inducitur  mors  debilitate, 
accumulationibus  aquosis , celerius  vero  veliemeti 
suffucatorio  insultu  vita  extinguitur,  vel  si  forte 
morbi  febriles  accedunt,  frequentissime  tamen  pu- 
bertatis tempore  mortem  obeunt* 

Diagnosis* 

Cyanosis,  avitiis  cordis  connatis  orta,  symptoma- 
tibus supra  memoratis  satis  dignosci  potest;  quum 
vero  color  cutis  coeruleus  aliaque  symptomata  multos 
alios  morbos,  praesertim  pulmonum,  commiten- 
tur,  non  possum,  qui  horum  vitiorum  symptomata 
diagnostica  adiiciam* 


Quotlcunqne  impedit,  quominus  cordi  sanguis 
affluat,  vel  quidquid  eius  mutationem  disturbat, 
et  efficit,  ut  venae  nimis  sanguine  impleantur, 
colorem  cutis  coeruleum  proferre  valet,  quare 
frequenter  in  pulmonum  morbis  apparet,  et  sem- 
per  sanguinis  impedimento  in  pulmonibus  respon- 
det. In  asthmate  diversae  indolis,  pneumonia, 
angina,  tussi  graviori,  aliquod  per  tempus  pro- 
tracta, e.  c*  in  tussi  envulsiva,  color  cutis  coeru- 
leus non  perstat,  sed  morbis  sublatis,  cedit,  in 
aliis  morbis  vero,  ut  vomicis,  empyemate,  in  hy- 
drope pectoris  et  abdominis,  quo  diaphragma  ver- 
sus pectus  compellitur,  usque  ad  mortem,  mox 
insecuturam,  si  removeri  illa  non  possunt,  conti- 
net* Neque  tamen  desunt  alFectiones  pulmonum, 
sanguinis  circulationem  continuo  turbantes,  quas 
color  coeruleus  nunquam  non  comitatur,  et  quae 
vitam  longius  prorogari  interdum  patiuntur,  quod 
exemplis,  a Lentino  i)  Trotter  2)  et  Marset  3) 
traditis,  elucescit* 

His  in  exemplis  insignis  et  firmus  pleurae 


1)  Beitraege  ztir  ausuebenden  Arzneiwissenschaft  Bd. 
II.  S.  68.  Leipzig.  1708. 

2)  Samnii,  auserl.  Abh,  fuer  practiscke  Aerzte.  Bd.  17. 
S.  103. 

3)  Memoirs  of  the  med.  socyety  of  London  vol.  17. 
p.  417.  Samnii,  auerl.  Abh.  f.  pr.  Aerzte  Bd.  23. 
p.  461. 

cum  pulmonibus  et  diaphragmate  coalitus,  simul- 
que  cordis  affectio  aderat.  Sed  color  coeruleu3 
quoque  interdum  in  morbis  febrilibus , tanquam 
• eorum  symptomata  regulare,  apparuit,  in  quibus 
nec  ordis  nec  pulmonum  vitii  vestigium  animad- 
verti potuit,  quare  febres  coeruleae  nominatae  sunt 
i).  Palmaria  criteria,  quibus  cyanosis  a cordis  vi- 
tiis dependens,  ab  ea,  quae  pulmonum  morbis 
exoritur,  distinguitur,  respiratio  et  tussis  offerunt. 
Cyanosis,  vitiis  pulmonum  organicis  innittens, 
quae  etiam  in  neonatis  occurrunt,  vel  paulo 
post  partum  excoli  possunt,  ab  initio  cum  tussi 
coniuncta,  et  respiratio,  paroxysmis  elapsis,  tur- 
bata est;  contra  cyanosis,  cordis  vitia  congenita 
excipiens,  respirationem  intra  paroxysmos  tantum- 
modo difficilem,  in  intermissionibus  vero  expedi- 
tam, nullo  modo  praegravatam  offert;  praeterea 
tussis  plane  abest,  aut  si  accedit,  aliae  causae  cul- 
pandae sunt,  e»  c.  catarrhns  fortuitus,  vel  vitia 
cordis  organica  secundaria,  ut  alterutrius  ventriculi 
dilatatio,  aut  coarctatio  ostii.  In  adultis,  hoc  mor- 
bo affectis,  morbi  sedem  praeterea  ex  phaenome- 
nis antecedentibus  coniicere  licet. 


1)  Salzbiug,  med.  chirur.  Zeitung  Bd.  1.  p. 

Aetiologia. 

Causae,  cyanosin  procreantes,  partim  sunt 
vitia  primitivae  fabricae  cordis , sive  cogenita,  par- 
tim post  partum  ingressa;  illae  in  duas  classes 
dividi  possunt: 

i.  Conformatio  cordis,  quae,  foetu  in  lucem 
edito,  desinere  debet,  post  partum  perdurat : ductus 
arteriosus  Botalli  et  foramen  ovale  hiant,  vel  ille 
vel  hoc  apertum  remanet,  quum  utrumque  mox 
post  partum  claudi  debeat,  ut  dextra  cordis  pars 
a sinistra  segregetur.  Hac  re  circulatio  sanguinis 
ita  mutatur,  ut  minor  portio  sanguinis,  e venis 
cavis  ad  cox  redeuntis,  e dextro  corde  pulmones 
adeat,  carbogenioque  ope  oxygenii  aeris  inspirati 
liberetur,  sed  sanguis  venosus  partim  non  mu- 
tatus statim  per  foramen  avale  in  atrium  sini- 
strum, aut  per  ductum  arteriosum  Botalli  in  aor- 
tam propellatur,  ideoque  intra  certum  tempus 
longe  minor  sanguinis  pars  mutationem,  in  pul- 
monibus perficiendam,  experiatur,  quam  in  statu 
normali,  quo  omnis  sanguis  per  pulmones  cir- 
cumvehitur. Solus  tamen  foraminis  ovalis  hiatus 
vitae  multo  minus  nocere  solet,  quam  ductus  ar- 
teriosi Botalli  intermissa  coalitio,  illud  enim  in 
cadaveribus  saepe  apertnm  inveniebatur,  quin  in- 
ter vitam  morbi  vestigia  animadverterentur.  IIoc 
praecipue  tum  fieri  solet,  cum  infans  validus  est 

et  pulmonibus  perfecte  sanis  gaudet,  ita  ut  res- 
piratio et  sanguinis  circulatio,  iusta  cum  energia 
introductae,  rite  continuentur,  atque  uterque  san- 
guinis circulus,  tam  per  venas  cavas,  quam  per 
venas  pulmonales,  in  corde  aequilibrium  alat, 
quo  superior  valvulae  foraminis  ovalis  pars  non 
adglutinata  in  sinistrum  atrium  prominens,  dum 
atria  contrahuntur,  sanguine  in  sinistro  atrio  con- 
tento, versus  septum  comprimi  et  hoc  modo  na- 
tura ipsa  hoc  vitium  compensare  videtur;  immo 
si  apertura  foraminis  ovalis  permagna  est,  more- 
que exposito  claudi  nequit,  sanguis  atrii  sinistri 
interdum  illius,  qui  in  dextro  continetur,  intro- 
tium  imqedire  posse  videtur*  Uno  in  exemplo,  a 
Meclcelio  i),  altero,  ab  Albino  observato,  eius- 
modi  homines  tanquam  sani  longam  vitam  as- 
secuti sunt.  Green  2)  etiam,  corpore  dissecto  fe- 
minae octoginta  annorum,  foramen  ovale  maxime 
patulum  invenit,  quae  quidem  aegrotavit,  nun- 
quam vero  colorem  coeruleum  exhibuit.  Itaque 
foramen  ovale  apertum  pluribus  in  casibus  modo 
tum  cyanosi  ansam  praebere  potest,  cum  vitia 
cordis  organica  mechanicis  superveniunt,  ut  dege- 
nerationes valvularum  semilunarium,  arteriae  pul- 
monalis, vel  eius  coartatio,  destri  cordis  dilatatio 

1)  Meckel  Handbuch  der  pathologischen  Anatomia  Bd. 

1.  p.  451. 

2)  Comentarii  Instituti  Bonnoniensis  Tom,  IV,  p.  60. 

et  sinistri  coarctatio,  quibus  sanguinis  transitus 
ad  pulmones  difficilior  redditur.  Talis  arteriae 
pulmonalis  coarctatio  hiatum  foraminis  ovalis  se- 
qui potest,  quia  minus  sanguinis  ad  eam  per- 
vehitur. 

Ductus  arteriosus  Botalli  secundum  observa- 
tiones Meckelii  multo  rarius  apertus  remanet, 
quam  foramen  ovale  et  rarissime  utriusque  aper- 
tura simul  conspicitur,  neque  necesse  est,  si  ille 
non  clauditur,  foramen  ovale  etiam  hiet;  Muth  i) 
enim  ductum  arteriosum  quinque  lineas  apertum 
et  foramen  ovale  plane  clausum  deprehendit. 

2.  Iam  cor  embryonis  non  ad  illum  perfec- 
tionis gradnm,  quo  opus  est,  ad  vitram  extra  ute- 
rum degendam,  evehitur.  Experimenta,  circa  foe- 
tum humanum,  praesertim  vero  circa  ovum  in- 
cubatum  instituta,  docuerunt,  cor  diversos  evolu- 
tionis gradus  emetiri,  ab  initio  simplex  esse  et  si? 
nistro  tantum  ventriculo  consistere,  cui  dexter, 
quasi  ex  illo  ortus,  adhaereat:  si  igitur  nisus  cor- 
dis formativus  causis  internis  restringitur,  cor 
non  adeo  excollitur,  ut  eius  simplicior  structura 
functionibus  ad  vitam  necessariis  post  partum 
respondere  possit. 

Duo  antem  genera  harum  deformitatum  dis- 


1)  Verhandlung  einer  chir,  Privatvorlesung  p,  13.  Ko- 
penliagen  1774. 

tinguntur,  quae  cyanosis  causam  continent,  qui- 
busque vita  extra  uterum  longius  breviusve  pro- 
rogari potest* 

a.  Cor  ex  uno  atrio  et  ventriculo  constat, 
eique  inferiorum  animalium  ex  ordine  reptilium, 
nempe  batracliiorum , simile  est*  Eiusmodi  exem- 
pla tradiderunt  Wilson  i),  Standert  2)  et  Tiede- 
mann  3).  In  exemplo,  quod  Wilson  obtulit,  aorta, 
ex  uno  eoque  permagno  ventriculo  exorta,  modo 
ramos  ad  pulmones  misit,  praeterea  cor  in  abdo- 
mine, in  proprio  hepatis  cavo,  sitium,  sacco  te- 
nui membranaceo  circumvestiebatur* 

b.  Cor  e duobus  atriis  et  uno  ventriculo, 
sed  plerumque  in  duas  partes  divisio,  consistit 
atque  ophidiorum,  sauriorum  et  cheloniorum 
cordi  sernile  est*  Hocce  cor  deforme  in  embryone 
humano  saepius  occurrere  solet,  et  proprie  eam 
causam  habet,  quod  septum  ventriculorum  vel 
nullum,  vel  inperfectum  exstat,  ita  ut  semper 
commercium  inter  cordis  ventriculos  adsit,  ratione 
maioris  vel  minoris  huius  septi  defectus*  Quo 


1)  Philosoph.  transact.  1798-  uebersetzt  in  Reil’s  Ar- 
cliiv  f.  Physiologia  Bd.  5.  S.  488. 

2)  Ilarles  und  Ritters  neues  Iournal  f,  auserl.  med.  Lit- 
terator Bd.  7.  H.  1.  aus  den  Philosoph,  transacti- 
ons  1804. 

3)  ^oologia  Bd.  1.  S.  177 

magis  igitur  vel  minus  hoc  septum  a statu  nor- 
mali distat,  aorta  vel  tota  vel  eius  pars  e ventri- 
culo dextro  oriri  videtur.  Apertura  septi  ventricu- 
lorum fere  semper  in  inferiore  eius  parte  variae- 
que amplitudinis  invenitur;  Hunter  enim  eam  in 
puero,  tredecim  annos  nato,  adeo  magnam  reperit 
ut  pollicem,  Corvisart  tantae  amplitudinis,  ut  di- 
gitum auricularem  inserere  posset.  Ditributio  va- 
sorum etiam  sub  hisce  cordis  deformitatibus  di- 
versa, interdum  eadem,  quae  in  reptilibus  est,  sic 
ut  arteriae  pulmonales,  tanquam  rami,  ex  aorta 
oriantur,  quae  duplex  ex  cordis  ventriculo  nasci- 
tur, cuius  una  pars  aortam  ascendentem,  altera 
vero  descendentem  efficit,  ex  qua  arteriae  pulmo* 
nales  prodeunt*  Tale  exemplum  memorabile  Krey- 
sig  i)  in  infante,  ceteroquin  bene  mutrito,  qui 
die  septimo  post  partum  cyanosis  insultibus  periit, 
observavit;  sanguinis  circulus  hoc  in  casu  ita 
peragebatur,  ut  tota  sanguinis  copia,  per  venas  ca- 
vas in  atrium  dextrum  reversa,  per  foramen  ovale  in 
sinistrum  atrium  indeque,  mixtus  sanguini  epulmo- 
bus  affluenti,  in  ventriculum  sinistrum  pelleretur, 
ex  quo  partim  in  arteriam  pulmonalem  et  aor- 
tam descendentem,  partim  per  superiorem  septi 


1)  Krankheiten  des  Herzens  Bd.  3,  q.  104. 

aperturam  in  ventriculum,  et  ex  hoc  in  aortam 
ascendentem  ducebatur.  Plerumque  tamen  arteria 
pulmonalis  seorsim  e corde  orgininem  ducit* 

Vitia  cordis  acquisita,  cyanosin  producentia, 
praesertin  morbi  sunt  organici:  coarctatio  arteriae 
pulmonalis,  ossificatio  et  coalitus  eius  valvularum^ 
calculi  arteriae  pulmonalis,  quae  omnia  sanguinis 
introitum  in  eam  impediunt*  Porro  vitiosa  vena- 
rum pulmonalium  indoles,  ossificata,  coalita  et  de- 
generata valvula  mitralis,  quibus  efficitur,  ut  san- 
guiuis  refluxus  e pulmonibus  in  sinistrum  cor  ar- 
ceatur. Crassities,  vel  extenuato  et  rarefactio  pa- 
rietum, nec  non  dilatatio  eorum  liuc  pertinent. 
Hae  vitiosae  mutationes  cordis  vasorumque  struc- 
turae, maximam  partem  inflammationibus  sub- 
nascuntur saepe  vitiis  connatis  accedunt,  vel  iis 
exoriuntur,  quod  multorum  cadaverum  sectionibus 
confirmatum  est.  Vitiis  cordis  congenitis  eo  faci- 
lius organica  accedunt,  quod  illa  iam  dispositio- 
nem ad  haec  inducunt,  quae  levissimis  iniuriis 
excitantur* 

Plures  medici,  foramen  ovale  iam  clausum 
seriori  tempore  iterum  aperiri  posse,  putant.  Toc- 
cani  i)  lapsum  graviorem  puellae  septemdecim 
annorum  causam  exstitisse  opinatur,  qua  foramen 


1)  Comment,  instit,  Bononiensia  Tom.  17.  p.  64. 

ovale  rursus  patefactum,  magnaeque  difficultates 
exortae  sint;  sententiam  suam  eo  fulcit,  quod  pu- 
ella antea  sine  molestiis  fuerit;  alii  cyanosin, 
tussi  convulsiva  elapsa  exortam,  viderunt,  et  fo- 
ramen ovale  tussi  reclusum  esse  putant;  Aberne- 
thi  i)  vero  contendit,  foramen  ovale  diuturnis 
pulmonum  morbis  fere  semper  aperiri  solere,  se- 
que uno  anno  in  quindecim  hominibus,  pulmo- 
num morbo  exstinctis,  aperturam  eius  tantam  in- 
venisse dicit,  ut  digitum  facile  traiicere  posset. 
Quum  in  statu  pulmonum  normali  foramen  ova- 
le plane  clausum  sit,  coniectari  posse  existimat, 
conglutinationem  valvulae  foraminis  ovalis  cum 
septo,  aegrotante  pulmone,  eo  sublatam  esse,  quod 
atrium  dextrum,  sanguine  nimis  repletum,  sinis- 
trnm  atrium  vacuum  compresserit. 

Meckel  simlibus  sub  conditionibus  foramen 
ovale  apertum  reperit,  et  opinioni  Abernethi  suf- 
fragari non  dubitat,  opinans,  hoc  foramen  in  iis 
exemplis,  in  quibus  adhuc  clausum,  pulmonibus 
destructis,  inveniatur,  serius  fortasse  aperturum 
iri,  quia  in  multis  phthisi  mortuis  fossam  ovalem 
valde  extensam,  sed  solidam,  in  aliis  minus  exten- 
sam et  multis  foraminulis  instructam,  observaverit. 

Cordis  vitia  modo  recensita  efficiunt,  ut  intra 


1)  Pfiilosopli.  transactious  1798.  p.  1 — 193. 

certum  temporis  spatium  longe  minor  sanguinis 
copia,  quam  par  sit,  pulmonibus  advehatur  ac 
respirationis  efficaciae  submitatur;  propterea  san- 
guis non  ita  carbogenio  liberatur  et  oxygenio  im- 
praegnatur, uti  naturalis  corporis  institutio  expo- 
stulat. Hanc  mixtionem  sanguinis  abnormen,  scili- 
cet oxygenii  inopiam  carbogeniique  abundantiam, 
pro  fonte  omnium  symptomatum,  in  cyanosi  ob- 
viorum, habuerunt*  B.ecentiores  vero  sententiam, 
quae  cyanosin  e praepedita  sanguinis  oxydatione 
in  pulmonibus  nasci  perhibet,  impugnaverunt, 
praecipueque  ad  experimenta,  a Davy  i)  Allen  et 
Pepys  2)  sedulo  instituta,  provocarunt,  quibus  lu- 
culenter patere  videtur,  sanguinem  inter  respira- 
tionem carbogenio  privari , hoc  ipsum  cum  oxy- 
genio acris  hausti  sese  coniungere  et  sub  forma 
acidi  carbonici  avolare,  nullam  vero  particulam 
oxigenii,  ab  aere  inspirato  segregati,  sanguini  ad- 
misceri* Quodsi  enim  spiritus  blande  ducitur, 
acidum  carbonicnm,  in  aere  inspirato  contentum, 
oxgenii  inter  inspirationem  amissi  copiam  aequat, 
et  neque  pars  azoti  aeris  externi,  ut  Davy  decuit, 
resorbetur,  neque  portiuncula  oxygenii  aeris  in- 
spirati, hydrogenio  sanguinis  nupta  ad  conforman- 


1)  Gilbert’s  Arial  d*  Physick  Bd.  19.  p.  29S. 

2)  Scliweiger’s  Iournal  f.  Chemie  und  Physick  Bd,  1. 
Th.  1. 


25 


dam  aquam  impenditur,  quod  Lavoisier  credidit* 
IIoc  vero  constat,  sanguinis  mixtionem  re- 
spiratione mutari,  eiusque  mutationis  mag- 
nam esse  efficaciam  ad  augendam  sanguiuis  coa- 
gulabilitatem  ruboremque , nec  non  ad  evolven- 
dum calorem  animalem,  quippe  quae  omnia  cya- 
nosi connata  maxime  diminuta  reperiuntur.  Color 
itaque  cutis  coeruleus,  atriorque  sanguinis,  nec  non 
deminuta  eius  coagulabilitas  et  exigua  corporis 
temperies,  plane  a sanguinis  circuitu  per  pulmo- 
nes impedito  pendere  videntur,  cum  gradui  quo- 
que respondeant,  quo  ille  est  turbatus*  Attamen 
ex  liis  nondum  prodit,  solam  restrictionem  con- 
nubii  sanguinis  et  aeris  atmospliaerici  in  pulmo- 
nibus, illam  sanguinis  alienationem  proferre,  ete- 
nim in  scorbuto,  morbo  maculoso  Werthofii  et  fe- 
bre putrida,  quibus  longe  alia  organismi  vitia  sub- 
sunt, quam  cyanosi,  gradum  venositatis,  quae  di- 
citur, supremum  sine  respirationis  et  circuitus 
minoris  obstaculis  exorii  videmus*  Hinc  mixtionis 
mutatio  nequaquam  fontem  reliquorum  symptoma- 
tum , cyanosin  concomitantium,  offere  videtur; 
verum  potius  structura  cordis  vitiosa  culpanda 
est,  qua  fit,  ut  cor,  initio  quidem  sanis  viribus 
vitalibus  instructum,  inaequabili  sanguinis  distribu- 
tione offensum  blandoque  functionis  exercitio  pri- 
vatum, ad  violentas  actiones  incitetur  et  quacun- 
que causa,  circuitum  accelerante,  tanta  sanguinis 

mole  oneretur,  ut  eius  vires  subigantur.  Palpita- 
tiones cordis  impetuosae  atque  convulsivae,  in- 
gentes respirationis  turbae,  ad  suffocationem  sae- 
pius evectae,  pectoris  angustia  et  anxietas,  inter- 
dum tussi  et  sanguineis  sputis  coniunctae,  motus 
graviores  sustinendi  inhabilitas , fabricam  cordis 
vitiosam  proxime  excipiunt.  Quum  nempe  haec 
fabrica  nimium  sanguinis  affluxuin  tardioremque 
refluxum  efficiat,  facile  patet,  cur  omnes  causae, 
circuitum  accelerantes,  insultum  adducant.  Vitam 
cordis  morbosam,  fabrica  vitiosa  productam,  ma- 
gnas imo  maximas  conferre  partes,  ad  excitanda 
cyanosis  symptomata,  eo  luculentius  patet,  quod 
illa  sine  praegressis  occasionalibus  causis  per  pe- 
riodos accedunt.  Inter  insultum  aegroti  non  raro 
spiritus  defectu  laborant,  nam  celerius  modo  ra- 
pidiusque,  nequaquam  vero  profundius  respirant, 
partim  quia  sanguis,  cum  impetu  in  pulmones 
irruens,  non  satis  temporis  largitur,  ad  spiritum 
altius  ducendum,  partim  quia  cor,  nimio  expan- 
sum sanguine,  pleuram  mediastini  antici  ita  ur- 
get, ut  diaphragmatis  descensus  praegavetur. 
Porro  insultibus  suffocatoriis  cor  morbosum,  ni- 
mio sanguine  oppletum,  ad  motus  celeriores  et 
convulsivos  compellitur,  qui,  cum  pulmonibus 
communicati,  respirationem  irregularem,  laborio- 
sam atque  citam  reddunt,  cordis  autem  actionem 
ita  exhauriunt,  ut  respiraLionis  articulus  sistatur* 

Inter  animi  deliquium  cordis  vires  recreari  earum- 
que  aequilibrium  cum  pulmonum  actione  recon- 
ciliari videtur,  quapropter  aegroti,  spiritum  tarde 
alteque  ducentes,  expergiscuntur» 

Effectus  serior  inaequabilis  sanguinis  distri- 
butionis per  utrumque  cordis  dimidium,  circui- 
tusque per  pulmones  impediti,  venarum  oppletio 
est,  puippe  quae  facile  cedunt  et  receptacula  offe- 
runt, in  quibus  maior  sanguinis  copia  diutius, 
quam  par  est,  remoratur,  et  e quibus  modo  tan- 
tum sanguinis  cordi  affluit,  quantum  promoveri 
potest.  Hac  diuturniore  sanguinis  mora  in  venis 
simul  eius,  ne  dicam  oxydatio,  certe  perpurgatio 
a carbogenio  in  pulmonibus  impeditur,  colorque 
coeruleus  cutis  gignitur;  ex  eadem  causa  haemor- 
rhagiae venosae  commode  deducuntur.  Eadem 
fere  phaenomena  , e vitiis  cordis  organicis  , v c . 
coarctatione,  quae  sanguinis  circuitum  per  pul- 
mones et  cor  disturbant,  exorta,  hoc  modo  pos- 
sunt explicari.  Differentia  tantum  in  eo  est,  quod 
cordis  vita  protinus  ab  initio  laesa,  in  morbis 
cordis  connatis  autem,  excepta  fabrica  vitiosa,  in- 
tegra atque  valida  apparet. 

Cum  vitiis  cordis  organicis,  v.  c.  ostio  cor- 
dis, aut  arteria  coarciatis,  raro  vita  longius  pro- 
trahitur, cor  languescit,  contentionibus  violentif 
mox  succumbit,  et  serius  ocius  mors  per  hydro- 
pem aut  virium  inanitionem  inducitur»  E con- 


28 


trario  cyanosi  laborantes,  ex  vitiis  cordis  congeni- 
tis orta,  uonnunquam  satis  diu  vitam  trahuut  to- 
lerabilem, si  causas,  circuitum  accelerantes,  sedulo 
vitant,  quia  cor,  ceteroquin  sanum,  contentiones 
violentas  diutius  sustinet.  Vitia  cordis  congenita 
eiusque  vitam  morbosam  pius,  quam  mixtionem 
sauguinis  abnormem,  ad  concitanda  cyanosis  sym- 
ptomata conferre,  ex  eo  primum  ratiocinari  licet, 
quod  aegroti  post  pastum,  si  cordis  actio,  ventre 
repleto,  magis  coercetur,  gravius  affliguntur,  dein 
quod  iis  periodis,  quibus  arteriarum  vita  intendi- 
tur, v,  c.  dentitione,  pubertate,  graviditate  etc, 
symptomata  omnia,  vitaeque  periculum  augentur, 
denique  ex  eo,  quod  infantuli,  cyanosi  laborantes, 
exanthemata  febrilia,  ut  variolas , morbillos,  scar- 
latinamque ut  plurimum  feliciter  sustinent.  Ea- 
dem est  ratio  voluminis  adaucti  hapatis,  quod  in 
hominibus  cyanosi  correptis  saepissime  reperitur 
(Spry,  Seiler),  quippe  cuius  causa  itidem  in  prae- 
pedita cordis  dextri  actione  et  venarum  cavarum 
depletione  quaerenda  est. 

Quum  cor  vitiis  hisce  congenitis  perpetuo  ad 
functionem  abnormen  sollicitetur,  fieri  non  pot- 
est, quin  procedente  tempore  affectiones  dynami- 
cae  huius  visceris  subnascantur,  siquidem  vel  ae- 
gri nimiis  contentionibus  iudulgent , vel  fortuita 
quaedam,  cor  offendentia,  accidunt.  Sectiones  cy- 
anosi interemtorum  docent,  plerisque  in  exemplis 


vitiis  cordis  congenitis  organicas  quasdam  textu- 
rae abalienationes,  dynamicis  affectionibus  in- 
ductas, supervenire»  In  omnibus  fere,  hoc  morbo 
oppressis,  crassities  cordis  dextri,  Kreysig  i),  imo 
adhaesio  pericardii,  Spry  2),  dilatatio  alterutrius 
ventriculi,  cum  parietum  extenuatione  et  valvula- 
rum induratione,  reperiebantur.  — 


Prognosis. 

Prognosis , ut  iam  ex  indole  cyanosis  patet, 
nunquam  laeta  promulgari  potest,  quia  radicali 
medendi  ratione  congenitorum  cordis  vitorum 
destituimur,  ideoque  curatio  symptomatica  tan- 
tummodo superest,  ut  vitam  aegrotorum,  quan- 
tum fieri  potest,  sublevare  et  longius  producere 
studeamus.  Plurimi  eorum  primis  vitae  annis 
moriuntur,  iisque  ipsis  , qui  adultiori  aetate  hoc 
morbo  corripiuntur,  celeriter  vitae  periculum  in- 
fertur, maturiusque  mors  irruit,  quam  si  primiti- 
vis cordis  structurae  vitiis  cyanosis  innititur.  At- 
tamen puer  quatuor  annorum  colore  coeruleo  et 
relhjuis  symptomatibus  liberatus  est,  quae  tan- 
tummodo corpore  violentius  moto,  vel  potibus 


1)  L.  c.  Th.  2.  S.  357. 

2)  Samnii.  fur  pract.  Aerzte,  I3d,  23.  S.  309. 


spirituosis  sumtis,  redibant,  illis  vero  submotis, 

mox  evanescebant  i). 

Fortasse  igitur  a vi  naturae  medicatrice,  prae- 
cipue quidem,  si  causa  cyanosis  non  corde  defor- 
mi, sed  singuli j eius  partibus  imperfectius  excul- 
tis, nititur,  aliquid  salutis  sperandum.  His  in 
exemplis  cura  diligens  aegrotorum  saepe  vitam 
longam  reddere  valet. 

Prognosis  prae  ceteris  a vitiosa  cordis  stru- 
ctura dependet,  eoque  peior  est,  quo  magis  fa- 
brica eius  functionibus  organismi,  ad  vitam  susti- 
nendam necessariis,  repugnat,  quo  fit,  ut  cyanosis 
symptomata  celeriter  incursent  et  celerrime  mor- 
tem inducant*  Maximum  subest  periculum,  si 
arteria  pulmonalis  plane  est  clausa,  quale  exem- 
plum Hunter  in  infante  observavit,  qui  tertio  ae- 
tatis die  mortuus  est;  si  tantum  unum  atrium  et 
unus  ventriculus  adsunt,  ita  ut  aorta  arteriam 
pulmonalem  edat,  quod  quidem  Standert  in  in- 
fantulo animadvertit,  cuius  mors  decimo  vitae  die 
secuta  est*  Wilson  simile  exemplum  exhibet,  in- 
fans vero  modo  septem  dies  vixit;  porro  si  aorta 
e dextro,  arteria  pulmonalis  e sinistro  ventriculo 
originem  ducunt*  (Baillie).  Eorum  vita  diutius 


1)  Thomas  i.  d.  Med.  transactions  of  the  med.  society 
of  London.  Vol.  VI.  1813.  Hufelands  Journal  der 
pract.  Heilkunda  1815.  St,  4.  S,  52. 


servari  potest,  quorum  septum  ventriculorum  ex 
parte,  vel  ex  toto  deficit,  (Tiedemann,  Hunter); 
si  arteria  pulmonalis  est  coarctata  valvulaeque 
eius  semilunares  concreverunt  in  papillam,  aut  in 
substantiam  cartilaginosam,  osseam  mutatae,  aut 
parietes  atrii  dextri  et  ventriculi  crassiores  facti 
snnt.  Sic  infans,  quem  Haase  i)  descripsit,  mox 
post  partum  cyanosis  symptomatibus  infestatus, 
duodecimo  aetatis  anno  affectionibus  febrilibus  in- 
teriit; huius  aorta  magis  e dextro  quam  sinistro 
corde  oriebatur;  valvulae  arteriae  pulmonalis  se- 
milunares in  papillae  formam  concreverant;  ambo 
cordis  ventriculi  aeque  magni  ac  validi  et  fora- 
men ovale  adhuc  valde  patulum  reperiebantur. 
Eadem,  habita  vivendi  facultatis  ratione,  dicenda 
sunt,  si,  hiante  foramine  ovali,  simul  arteria  pul- 
monalis coarctata  est,  etenim  maius  periculum 
vitae  imminet  et  mors  acceleratur,  si  arteriae 
pulmonalis  coarctatio,  vitiis  organicis  valvularum 
producta,  accedit,  quod  exemplo,  a Schuler  2) 
tradito,  probatur;  pueri  enim,  decima  aetatis  heb- 
domade mortui,  dextrum  atrium  dilatatum  et 
condensatum,  dexter  ventriculus  maxime  coarcta- 
tus  et  condensatus,  arteriae  pulmonalis  valvulae 


1)  Dissertatio  de  morbo  coeruleo  c.  T„  aen  Lipsiae  1813 

2)  Dissertatio  de  morbo  coeruleo,  Oeniponte  1810. 

concretae  inveniebantur*  Minus  vitae  periculum 
imminet,  si  foramen  ovale  et  ductus  arteriosus 
Botalli  non  clauduntur,  nam  sola  foraminis  ova- 
lis apertura  vitae  minime  obesse  solet,  nisi  orga- 
nica aut  dynamica  cordis  vitia  associentur* 

Porro  in  praesagiendo  aetas  et  sexus  conside- 
randa sunt;  sexus  potior  multo  frequentius  hoc 
morbo  laborat,  sequiore;  plurimi  horum  aegro- 
torum autem  pubertatis  tempore  moriuntur.  Se- 
cundum observationes  Naesii  i)  de  triginta  octo 
aegrotis  decem  ante  annum  aetatis  quartum  mor- 
tem obierunt,  nullus  eorum  vero,  qui  tertium 
annum  superabant,  inter  tertium  et  undecimum 
mortuus  est,  inde  ab  anno  undecimo  usque  ad 
decimum  quintum  undecim,  omnes  quidem  ma- 
res exstincti  sunt,  inter  decimum  quintum  et 
duodevicesimum  tres,  eaeque  puellae.  Duo  viri 
et  una  mulier  annum  vicesimum  nonum  et  tri- 
gesimum assecuti  sunt,  tres  modo,  quibus  vitium 
cordis  congenitum  erat,  aetatem  annorum  triginta 
sex,  quadraginta  unius  et  duorum.  Ex  his  patet, 
maribus,  cyanosi  laborantibus,  inter  quartum  et 
decimum  quintum  nullum  vitae  periculum  e vitio 
cordis  congenito  timendum  esse , si  omnes  iniu- 
rias  externas  cautissime  vitent*  Aegris  vero  un- 


1)  Anhang  zu  Alan  Burns  Ilerzkrankkeiten  p,  388* 

decimum  annum  assecutis,  damniferum  tempus 
incidit,  quo  nunquam  non  de  duobus  alter  interit. 
Praeterea  menstruatio  et  graviditas  sexui  sequiori 
periculosissimae  sunt,  quippe  quibus  actio  uteri  et 
reactio  totius  organismi  adaugetur,  quod  fieri 
quoque  solet,  si  menstrua  suppressa  redintegran- 
tur* Porro  anni  tempestas  magnam  vim  in  hos 
aegrotos  exserit,  nam  omnes  aestate  melius  valent, 
quam  liieme  atque  mors  semper  hieme  aut  ine- 
unte  vere,  praesertim  mensibus  Decembri,  Febru- 
ario, Martio  et  Aprili,  nunquam  aestate  vel  au- 
tumno accessit* 

Therapia* 

Cum  medicus  vitiis  cordis  mechanicis  mede- 
ri non  valeat,  contingere  non  solet,  ut  cyanosin, 
ab  his  dependentem,  plane  submoveat;  saltim  hac- 
tenus nulla  exempla  divulgata  sunt,  quibus  symp- 
tomata cyanosis,  ut  color  coeruleus,  frigoris  sen- 
sus, corporis  contentionum  et  motuum  infirmitas 
etc.  si  vitia  cordis  congenita  subessent,  penitus 
cesserint  et  corporis  integritatem  reduci  passa  sint. 
Hinc  modo  cura  palliati va  restat,  ut  meditemur, 
quomodo  meseris  maximum  levamen  suppedi- 
tare, eorumque  vitam  quan  longissime  producere 
possimus;  id  eo  magis  experiri  oportet,  quum  ex- 
perientia edocti  sciamus,  vitam  cum  pluribus  dic 
tarum  deformitatum  satis  diu  posse  sustineri* 

C 

Ratio  medendi  ad  has  indicationes  confor- 
manda est: 

i)  Viribis  cordis  quam  maxime  parcendum 
est,  ut  prohibeatur,  quominus  vitia  huius  visceris 
organica  accedant,  quae  eventum  letiferum  sem- 
per  accelerant*  Corporis  quies  animique  securi- 
tas, victus  tenuis  frequentiores  paroxysmorum 
circuitus  optime  impediunt,  parcae  sanguinis  de- 
tractiones, per  vices  iteratae  et  leviora  eccoprotica 
interdum  adhibita,  inultum  prosunt  atque  vehe- 
mentiores  insultus  arcent.  Praeterea  omnes  me- 
dici, hunc  morbum  non  ignorantes,  consentiunt, 
regimen  frigidiusculum  et  medelam  antiphlogisti- 
cam  difficultates  aegrotorum  non  solum  optime 
coercere,  sed  etiam  ad  diuturniorem  eorum  vitam 
efficiendam  multum  praestare*  Violenti,  celeres- 
que  corporis  motus,  animi  affectus,  cibi  concoctu 
difficiles,  calefacientes  et  flatulenti,  potus  spiri- 
tu osi , nimia  ventriculi  intestinorumque  oneratio, 
vehementes  paroxysmos  saepissime  excitant,  quare 
haec  omnia  diligentissime  vitanda  sunt*  Tales 
icitur  aegros  simplicibus,  eupepticis  nutrimentis 
iisque  parcis,  praecipue  vespertino  tempore,  frui 
oportet,  et  quum  plerumque  ad  iram  propensi 
sint,  id  potissimum  disspicere  decet,  ne  animi 
pathematibus  subigantur.  Utilitas  huius  victus 
pluribus  de  causis  magna  exstat,  nam  neque 
disgestionis  organa  dibilitantur,  neque  gastro- 


35 


ses  inducuntur,  quibus  facile  molestiae  augentur 
et  remedia,  digestionem  iuvantia , requiruntur; 
porro  sanguillcatio  bona  et  modica  redditur,  ac 
sanguinis  missiones  saepe  repetendae  facileque 
damnum  inferentes,  vitari  possunt.  Neque  vero 
omnis  corporis  motus  aegroti  expertes  vivere  de- 
bent, sed  ii  tantum  concedendi  sunt,  quos  eorum 
corpus  sustinet;  idcirco  opus  est,  ut  aere  atmo- 
sphaerico  salubri  et  motu  passivo  fruantur  inpri- 
misque  curru,  vel  aliis  machinis  vehantur.  Sin 
paroxysmi  frequentores  et  vehementiores  evadunt 
interdum  leve  purgans  antiphlogistisum , e sali» 
bus,  aut  rheo,  aut  hydrargyro  muriatico  miti,  aut 
parca  sanguinis  detractio  adhibenda  est,  ut  cordis 
labor  sublevetur  et  systema  venosum  nimia  san- 
guinis mole  liberetur. 

<2)  Ut  paroxysmi  breviores  reddantur  vel 
plane  tollantur,  quatenus  eorum  natura  patitur, 
moliendum  est,  quod  tamen  nunquam  plane  con- 
tingit. Praesertim  paroxysmis  non  nimia  strenui- 
tate obnitendum  est,  qui,  quum  intimum  com- 
mercium alant  cum  morbo,  plane  arceri  nequeunt. 
Porro  cavendum  est,  ne  paroxysmi  pro  convulsioni- 
bus habeantur  et  remedia  excitantia  antispasmodica 
in  usum  vocentur,  ut  valeriana,  moschus,  opium, 
quippe  quae  semper  nocent.  Corvisart  nocivam 
remediorum  antispasmodicorum  efficaciam  in  in- 
fante observavit,  mox  post  eorum  usum  exstincto 


36 


et  Nasse  i)  ipse  dicit,  Valerianam  atque  mochum, 
aegrotae  paroxysmos,  quos  inito  pro  spasmodicis 
habebat,  multo  frequentiores  et  vehementiores 
reddidisse*  Corpus  non  multum  moveatur,  sed 
summa  quiete  perfruatur;  clysma  leniter  aperiens 
adhibeatur;  artus  semper  calefactis  pannis  laneis 
foveantur,  aut  blandioribus  frictionibus  mulcean- 
tur.  Infantulis,  qui  ipsi  nondum  sibi  succurrere 
possunt,  situs  commodus  concilietur,  ut  respira- 
tio sublevetur.  Non  semper  idem  convenit,  sed 
ab  aegrotulis  ipsis  significatur,  modo  enim  cubi- 
tus ad  sinistrum  latus  2),  modo  ad  dextrum  3), 
modo  ad  ventrem,  facie  humo  obversa  4),  leva- 
men praestat.  Si  paroxysmus  admodum  vehe- 
mens suffocationis  periculum  minitatur,  sanguinis 
missio  requiritur,  vel  hirudo  collo  admovenda 
(Sandifort). 

3)  Vitia  mixtionis  sanguinis,  corpori  magnum 
damnum  inferentia  atque  diminuta  eius  purga- 
tione per  respirationem  imperfectum  coorta,  cor- 
rigere , et  minorem  respirationis  vim  in  sangui- 
nem arte  compensare  studeamus*  Sed  quominus 
huic  indicationi  satisfaciamus,  magnae  obstant  dif- 


1)  L.  c.  p,  425. 

2)  Hunter  1,  c. 

3)  Farre  S.  29. 

4)  Abevnel 2 3 4hy  1,  c. 

ficultate9,  quum  presirationis  efficaciam  in  sangui- 
nem, eiusque  morbosam  mixtionem,  tam  genera* 
tim,  quam  speciatim  in  cyanosi,  quoad  naturam 
et  originem,  et  quibus  conditionibus  chemici  pro- 
cessus in  organismo  peragantur,  nondum  ita  com- 
perta habeamus,  ut  iis  medendi  rationem  super- 
struere possimus.  Ex  his  intelligi  potest,  quid 
remediis,  quae  plures  medici  proposuerunt,  fiden- 
dum sit. 

Jam  Lentinus  inspirationem  oxygenii  puri 
commendavit,  quod,  cum  pulmones  et  cor  nimis 
irritando  offendat,  facillime  hac  vehementiori  ir- 
ritatione efficere  potest,  ut  transitus  vitii  cordis 
mechanici  in  organicum  acceleretur»  Praeterea 
secundum  novissima  experimenta  vel  plane  nulla, 
vel  certe  exigua  oxygenii,  respiratione  hausti,  pars 
in  sanguinem  transire  videtur,  si  vero  palmarium 
respirationis  momentum  in  eo  est,  quod  sanguis 
carbogenio  liberatur,  oxygenio  hausto  sublevari 
nequit,  quia  ob  cordis  vilia  tantummodo  parum 
sanguinis  pulmonibus  advehi  potest,  et  oxyge- 
nium,  aere  atmosphaerico  contentum,  iam  ad  san- 
guinem purgandum  sufficit. 

Nevinus  i)  ad  hunc  finem  suasit,  ut  ex  arteria 
sani  corporis  per  tubulum  in  aegroti  venam,  san- 


1)  Medii,  eomment.  cy  Dyncan  D.  II. 

guine  venoso  vacuefactam,  sanguis  arteriosus  trans- 
mittatur* Sed  talis  sanguinis  mutatio  per  trans- 
fusionem saepe  malum  exhibet  eventum,  quippe 
quae  graves  molestias  excitat,  praecipue  eam  ob 
causam,  quod  cuique  corpori  sanguis,  suo  modo 
mixtus,  inesse  videtur,  quem  ipsum  sibi  paravit, 
et  cuius  incitamento  assuefactum  est. 

Nasse  i)  eadem  ex  causa,  processum,  quem 
sanguis  arteriae  pulmonalis  in  pulmonibus  perpe- 
titur, circa  sanguinem  aliarum  arteriarum  in  reli- 
quis corporis  partibus  instituendum  censet,  quod 
secundum  Davy  observationes  per  columnam  Vol- 
taicam  fieri  posse  putat,  si  vas  in  superficie  posi- 
tum, aut  arte  nudatum,  polo  positivo  submittatur, 
ut  punctum  indifferentiae  utriusque  poli  extra 
corpus  cadat.  Experimentis  tamen  haec  res  non- 
dum diremta  est* 

Plus  utilitatis  hoc  in  morbo  saepius  iterata 
antiphlogistica , alvum  leniter  laxantia,  praestant, 
semperque  aegrotis  bene  respondent,  nisi  magna 
debilitate  vetentur*  Jam  natura  ipsa  hanc  viam 
ostendit,  quippe  quae  interdum  corpus  inter  pa- 
roxysmum alvina  excretione  levare  conatur,  qua 
edicitur,  ut  insultus  finiatur*  Infans,  quem  Ne- 
vinus  observavit,  plerumque  paroxysmo  exeunte  bis 


I)  L.  c.  p.  431. 

terve  alvi  excretione9  deiecit,  quo  facto,  in  som- 
num placidum  recreantemque  incidit.  Quare Kreysig 
putat,  efficaciam  eccoproticorum  antiphlogistico- 
rum  ultra  tubum  intestinalem  protendi  auctamque 
carbonici  secretionem,  hepate  mediante  proferre, 
quod  organon  cum  pulmonibus  tam  arcte  con- 
iunctum  sit,  ut  fortasse  in  morbis  cordis  omnibus 
vis  eius  vitalis  facile  mutari  possit, 

Calor  aegrotis  cy.anosi  affectis  ineundus  est, 
iisque  bene  convenit,  quod  eo  magis  mirandum 
est,  quum  [omnia  alia  irritantia  non  bene  susti- 
neantur, sed  morbum  in  peius  vertant.  Creden- 
dum igitur  est,  calore  adhibito  processum  quod- 
ammodo compensari,  quo  calor  gignitur,  et  salu- 
bres effectus  in  vitiosam  sanguinis  mixtionem 
exseri. 

Farre  hoc  consilio  diligentem  balneorum  cali- 
dorum usum  commendat,  quibus  non  solum  ae- 
grotorum molestias  diminuit,  sed  etiam  vitam  eo- 
rum elongavit.  Per  ea  maiorem  sanguinis  copiam 
vasis  capillaribus  adduci,  calorem  ipsum  cuti  im- 
pertiri et  sanguificationem,  in  pulmonibus  imper- 
fecte procedentem,  per  cutem,  cuius  functionem 
parum  adhuc  noverimus,  quodammodo  sarciri 
posse,  calidum  vestitum  autem  caloris  consum  rio- 
nem  , parcius  in  organismo  producti,  tantummodo 
coercere,  existimat. 

Recentiore  tempore  Bruckert  sequentem  agendi 


rationem  adhibuit,  duosque  infantes  ea  curavit* 
Infantuli  ad  fortiorem  et  diuturniorem  clamorem 
incitentur,  et  liaec  operatio  per  diem  saepius  itere- 
tur* Haec  curandi  ratio  tantummodo  neonatis  re- 
spondet et  tum  demum  salutifera  est,  si  viae  cir- 
cuitus in  foetu,  ut  ductus  arteriosus  Botalli  et  fo- 
ramen ovale,  post  partum  non  clausa,  cyanosin 
procrearunt,  siquidem  clamore  excitato  pulmones 
maxime  extenduntur,  iisque  maior  sanguinis  copia 
adfluere  potest,  ita  ut  sanguis , ductum  arteriosum 
Botalli  non  permeans,  eum  conglutinari  patiatur. 
In  omnibus  aliis  casibus,  sub  aetiologia  descriptis, 
si  exempli  causa  defectus  septi  atriorum  vel  ven- 
triculorum adest,  illa  methodus  non  solum  super- 
vacua, sed  etiam  noxia  est,  quia  morbi  incrementa 
profert  mortemque  accelerat. 

THESES  DEFENDENDAE. 


i.  ’ 

Praecipuum  caloris  animalis  fontem  respirationem  exis- 
timo. 

II. 

Neque  sphacelus,  neque  trismus  amputationem  suadent 

III. 

t 

Praecipuum  fontem  bilis  secretioni  sanguinem  venosum 
exhibere  censeo. 

IV. 


Circuitus  sanguinis  non  a sola  cordis  actione  pendet, 


